
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 901 

1 Ιουλίου 2005 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Αντικατάσταση της υπ’ αριθμ. Β7/88/1994 (ΦΕΚ 362/ 
τ.Β'/ 17.5.1994) Υπουργικής Απόφασης για την 
έγκριση του Προγράμματος Μεταπτυχιακών Σπου¬ 
δών του Τμήματος Ιστορίας και Αρχαιολογίας του 
Πανεπιστημίου Κρήτης στην Τουρκολογία, όπως 
τροποποιήθηκε με την υπ’ αριθμ. Β7/284/1999 
(ΦΕΚ 1817/τ.Β'/ 29.9.1999) Υπουργική Απόφαση - 


Παράταση λειτουργίας του ανωτέρω Π.Μ.Σ. 1 

Έγκριση αποτελεσμάτων έρευνας κανονικής διεξόδου 
στην αγορά του εγχώριου παραγομένου κρέατος... 2 

Έγκριση του Οργανισμού Εσωτερικής Υπηρεσίας του 


ΝΠΔΔ (Οργανισμός Πολιτισμού - Νεολαίας και 
Άθλησης του Δήμου Άσσου - Λεχαίου) Ν. Κορινθίας. 3 
Τροποποίηση της υπ’ αριθμ. 1/317/11.11.2004 απόφα¬ 
σης του Διοικητικού Συμβουλίου της Επιτροπής Κε¬ 
φαλαιαγοράς (ΦΕΚ Β/1746/26.11.2004) «Κατηγο- 
ριοποίηση αμοιβαίων κεφαλαίων του ν.3283/2004» 4 
Τροποποίηση της 7Δ/182/25.1.2000 (ΦΕΚ Β/171/ 
17.2.2000) απόφασης του Διοικητικού Συμβουλίου 
της Επιτροπής Κεφαλαιαγοράς για τον Ειδικό Δια¬ 
πραγματευτή στη Νέα Χρηματιστηριακή Αγορά, 
όπως τροποποιήθηκε από την υπ’ αριθμ. 
9/188/4.4.2000 (ΦΕΚ Β/586/3.5.2000) απόφαση .... 5 


ΑΠΟΦΑΣΕΙ Σ 

Αριθμ. 44166/Β7 (1) 

Αντικατάσταση της υπ’ αριθμ. Β7/88/1994 (ΦΕΚ 362/τ.Β'/ 
17.5.1994) Υπουργικής Απόφασης για την έγκριση του 
Προγράμματος Μεταπτυχιακών Σπουδών του Τμήμα¬ 
τος Ιστορίας και Αρχαιολογίας του Πανεπιστημίου 
Κρήτης στην Τουρκολογία, όπως τροποποιήθηκε με 
την υπ’ αριθμ. Β7/284/1999 (ΦΕΚ 1817/τ.Β'/29.9.1999) 
Υπουργική Απόφαση - Παράταση λειτουργίας του 
ανωτέρω Π.Μ.Σ. 

Ο ΥΦΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις των άρθρων 10 έως 12 του ν.2083/1992 


(ΦΕΚ 159 τ.Α') «Εκσυγχρονισμός της Ανώτατης Εκπαίδευ¬ 
σης», του άρθρου 16παρ. 2του ν.2327/1995 (ΦΕΚ ΙδετΆ") 
«Εθνικό Συμβούλιο Παιδείας, ... και άλλες διατάξεις» και 
του άρθρου 5 παρ. 12γ του ν.2916/2001 (ΦΕΚ 114 τ.Α') 
«Διάρθρωση της ανώτατης εκπαίδευσης και ρύθμιση θε¬ 
μάτων του τεχνολογικού τομέα αυτής». 

2. Τις διατάξεις του άρθρου 29 Άτουν. 1558/1985 (ΦΕΚ 
137 τ.Α'), όπως αυτό προστέθηκε με το άρθρο 27 του 
ν.2081/1992 (ΦΕΚ 154 τ.Α') και αντικαταστάθηκε με την 
παράγραφο 2α του άρθρου 1 του ν.2469/1997 (ΦΕΚ 38 
τ.Α'). 

3. Την υπ’ αριθμ. 37876/ΣΤ5 (ΦΕΚ 608/τ.Β'/26.4.2004) 
κοινή απόφαση του Πρωθυπουργού και της Υπουργού 
Εθνικής Παιδείας και Θρησκευμάτων «Καθορισμός αρμο¬ 
διοτήτων Υφυπουργώντου Υπουργείου Εθνικής Παιδείας 
και Θρησκευμάτων». 

4. Την υπ’ αριθμ. Β7/88/1994 (ΦΕΚ 362/τ.Β'/17.5.1994) 
Υπουργική Απόφαση «Έγκριση του Προγράμματος Με¬ 
ταπτυχιακών Σπουδών του Τμήματος Ιστορίας και Αρχαι¬ 
ολογίας του Πανεπιστημίου Κρήτης στην Τουρκολογία» 
όπωςτροποποιήθηκε με την υπ’ αριθμ. Β7/284/1999 (ΦΕΚ 
1817/τ.Β'/29.9.1999) Υπουργική Απόφαση. 

5. Τα αποσπάσματα πρακτικών της Γενικής Συνέλευσης 
Ειδικής Σύνθεσης του Τμήματος Ιστορίας και Αρχαιολο¬ 
γίας του Πανεπιστημίου Κρήτης (συνεδρίες: 19.5.2004 
και 9.3.2005). 

6. Τα αποσπάσματα πρακτικών της Συγκλήτου Ειδικής 
Σύνθεσης του Πανεπιστημίου Κρήτης (συνεδρίες: 200 η / 
25.6.2004 και 212"/31.3.2005). 

7. Το από 1.7.2004 και 13.4.2005 Πρωτόκολλο Συνεργα¬ 
σίας του Πανεπιστημίου Κρήτης με το Ίδρυμα Τεχνολο¬ 
γίας και Έρευνας για τη λειτουργία Προγράμματος Με¬ 
ταπτυχιακών Σπουδών στην Τουρκολογία. 

8. Την από 27.5.2005 Έκθεση του Προέδρου του Τμή¬ 
ματος Ιστορίας και Αρχαιολογίας του Πανεπιστημίου 
Κρήτης που αναφέρεται στη λειτουργία του εν λόγω ΠΜΣ 
για την περίοδο 1994 έως 2005. 

8. Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη σε βάρος του κρατικού προ¬ 
ϋπολογισμού, αποφασίζουμε: 

Αντικαθιστούμε την υπ’ αριθμ. Β7/88/1994 (ΦΕΚ 362/ 
τ.Β'/17.5.1994) Υπουργική Απόφαση, όπωςτροποποιήθη¬ 
κε με την υπ’ αριθμ. Β7/284/1999 (ΦΕΚ 1817/τ.Β'/ 
29.9.1999) Υπουργική Απόφαση, ως εξής: 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Άρθρο 1 

Γενικές διατάξεις 

Το Τμήμα Ιστορίας και Αρχαιολογίας του Πανεπιστημί¬ 
ου Κρήτης λειτουργεί από το ακαδημαϊκό έτος 2004-2005 
αναμορφωμένο το Πρόγραμμα Μεταπτυχιακών Σπουδών 
(Π.Μ.Σ.) στην Τουρκολογία σε συνεργασία με το Ινστι¬ 
τούτο Μεσογειακών Σπουδών του Ιδρύματος Τεχνολο¬ 
γίας και Έρευνας (Ι.Μ.Σ./Ι.Τ.Ε.) σύμφωνα μετις διατάξεις 
αυτής της απόφασης καιτις διατάξεις των άρθρων 10 έως 
12 του ν. 2083/1992 (ΦΕΚ 159 τ.Α') όπως έχουν συμπλη¬ 
ρωθεί ή τροποποιηθεί και ισχύουν. 

Άρθρο 2 

Αντικείμενο - Σκοπός 

1. Το Π.Μ.Σ στην Τουρκολογία αποσκοπεί στην προαγω¬ 
γή της γνώσης και στην ανάπτυξη της έρευνας μέσω της 
διαμόρφωσης ερευνητών της τουρκικής ιστορίας. Το πρό¬ 
γραμμα επικεντρώνεται πρωταρχικά στην εξέταση της 
ιστορίας της Οθωμανικής Αυτοκρατορίας, αλλά μπορεί να 
καλύψει και άλλες περιόδους της τουρκικής ιστορίας, περι- 
λαμβανομένης της ιστορίας της Τουρκικής Δημοκρατίας. 

2. Στόχος του προγράμματος είναι να εξοικειώσει τους 
φοιτητές με τα προβλήματα και τις μεθόδους της ιστορι¬ 
κής έρευνας και να τους προετοιμάσει για την εκπόνηση 
Διδακτορικής Διατριβής στο χώρο της ιστορίας. Σε αυτό 
το πλαίσιο, αποβλέπει στην κατάρτιση ερευνητών ικανών 
να επιδοθούν στη μελέτη και επιστημονική αξιοποίηση 
των οθωμανικών και των τουρκικών ιστορικών πηγών. Για 
να καταστεί αυτό δυνατό, διδάσκονται στο πλαίσιο του 
προγράμματος η οθωμανική γλώσσα, διπλωματική και 
παλαιογραφία, καθώς και η σύγχρονη τουρκική γλώσσα, 
ως εργαλεία απαραίτητα για τη διεξαγωγή έρευνας στο 
πεδίο της οθωμανικής και της τουρκικής ιστορίας. 

Άρθρο 3 

Μεταπτυχιακοί τίτλοι 

Το Π.Μ.Σ. στην Τουρκολογία απονέμει: 

α) Μεταπτυχιακό Δίπλωμα Ειδίκευσης (Μ.Δ.Ε.) στην 
Τουρκολογία. 

β) Διδακτορικό Δίπλωμα (Δ.Δ.) στην Τουρκολογία. 

Άρθρο 4 

Κατηγορίες Πτυχιούχων 

1. Δεκτοί στον κύκλο μεταπτυχιακών σπουδών για την 
κτήση του Μ.Δ.Ε. στην Τουρκολογία γίνονται καταρχήν 
πτυχιούχοι Τμημάτων ανθρωπιστικών και κοινωνικών επι¬ 
στημών Πανεπιστημίωντης ημεδαπής ή αναγνωρισμένων 
ομοταγών Ιδρυμάτων της αλλοδαπής και πτυχιούχοι Τμη¬ 
μάτων Τ.Ε.Ι. συγγενούς των ανωτέρω γνωστικού αντικει¬ 
μένου, σύμφωνα με την παρ. 12γ του άρθρου 5 του 
ν.2916/2001 (ΦΕΚ 114 τ.Α') καθώς και πτυχιούχοι άλλων 
Τμημάτων Α.Ε.Ι. της ημεδαπής ή αναγνωρισμένων ομοτα¬ 
γών Ιδρυμάτωντης αλλοδαπής 

Η επιλογή των μεταπτυχιακών φοιτητών γίνεται με τη 
διαδικασία και τη συνεκτίμηση των κριτηρίων που ορίζο¬ 
νται στην παρ. 2 εδάφ. α' και β' του άρθρου 12 του 
Ν.2083/1992 (ΦΕΚ 159τ.Α') και των πρόσθετων κριτηρίων 
που δύναται να ορίσει με απόφασή της η Γ.Σ.Ε.Σ. 

2. Γ ια την κτήση Διδακτορικού Διπλώματος (Δ.Δ.) γίνο¬ 
νται δεκτοί οι κάτοχοιτου Μεταπτυχιακού Διπλώματος Ει¬ 
δίκευσης στηνΤουρκολογίαή ανάλογου τίτλου σπουδών. 

Άρθρο 5 

Χρονική διάρκεια 

Η χρονική διάρκεια για την ολοκλήρωση των σπουδών 


του φοιτητή και την απονομή των κατά το άρθρο 3 τίτλων 
ορίζεται ως εξής: 

α) Γ ια το Μεταπτυχιακό Δίπλωμα Ειδίκευσης σε τέσσε¬ 
ρα (4) διδακτικά εξάμηνα κατ’ ελάχιστον και σε έξι (6) κατ’ 
ανώτατο όριο. Αυτός ο χρόνος μπορεί να παραταθεί για 
δύο (2) ακόμα εξάμηνα μετά από απόφαση της Γ.Σ.Ε.Σ. 
του Τμήματος. 

β) Γ ια το Διδακτορικό Δίπλωμα κατ’ ελάχιστον σε έξι (6) 
διδακτικά εξάμηνα πλέον της κτήσης του Μ.Δ.Ε. 

Άρθρο 6 

Πρόγραμμα μαθημάτων 

Τα μαθήματα, η διδακτική και ερευνητική απασχόληση, 
οι ασκήσεις και οι κάθε άλλου είδους εκπαιδευτικές και 
ερευνητικές δραστηριότητες για την απονομή των κατά 
το άρθρο 3 τίτλων ορίζονται ως εξής: 

1. Για το Μεταπτυχιακό Δίπλωμα Ειδίκευσης: 

Α' εξάμηνο 

α) Σεμινάριο ιστορίας (Εισαγωγή στους θεσμούς του 
οθωμανικού κράτους), 
β) Εισαγωγή στην οθωμανική γλώσσα, 
γ) Τουρκική γλώσσα. 

Β' εξάμηνο 

α) Σεμινάριο ιστορίας (ενδεικτικοί τίτλοι σεμιναρίων: 
Θέματα κοινωνικής και οικονομικής ιστορίας του 15ου- 
16ου αιώνα - Το ζήτημα της καταγωγής των Οθωμανών - 
Ο μετασχηματισμός από το μπεηλίκι στην αυτοκρατο¬ 
ρία). 

β) Οθωμανική διπλωματική και παλαιογραφία, 
γ) Τουρκική γλώσσα. 

Γ εξάμηνο 

α) Σεμινάριο ιστορίας (ενδεικτικοί τίτλοι σεμιναρίων: 
Θέματα κοινωνικής και οικονομικής ιστορίας του 17ου- 
αρχώντου 19ου αιώνα - Σχέσεις κέντρου-περιφέρειας κα¬ 
τά την οθωμανική περίοδο - Το ζήτημα των σχέσεων μου- 
σουλμάνων-μη μουσουλμάνων κατά την οθωμανική πε¬ 
ρίοδο). 

β) Οθωμανική διπλωματική και παλαιογραφία, 
γ) Τουρκική γλώσσα. 

Δ' εξάμηνο 

α) Σεμινάριο ιστορίας (ενδεικτικοί τίτλοι σεμιναρίων: 
Θέματα κοινωνικής και οικονομικής ιστορίας του 19ου- 
αρχών 20ού αιώνα - Οι μεταρρυθμίσεις του Τανζιμάτ και 
οι επιπτώσεις τους - Η Οθωμανική Αυτοκρατορία κατά την 
ύστερη φάση της και τα πρώτα χρόνια της αβασίλευτης 
Δημοκρατίας της Τουρκίας). 

β) Σεμινάριο από άλλο Π.Μ.Σ. του Τμήματος Ιστορίας 
και Αρχαιολογίας του Πανεπιστημίου Κρήτης, 
γ) Οθωμανική διπλωματική και παλαιογραφία, 
δ) Τουρκική γλώσσα. 

2. Γιατην απόκτηση του Μ.Δ.Ε. στην Τουρκολογία ο με¬ 
ταπτυχιακός φοιτητής (Μ.Φ.) υποχρεούται: 

α) να συμμετάσχει επιτυχώς σε πέντε (5) ειδικά μετα¬ 
πτυχιακά σεμινάρια το ένα εκ των οποίων είναι υποχρεω¬ 
τικής επιλογής μεταξύ των σεμιναρίων που προσφέρουν 
τα Π.Μ.Σ. του Τμήματος Ιστορίας και Αρχαιολογίας στις 
Βυζαντινές Σπουδές, τη Σύγχρονη Ελληνική και Ευρωπαϊ¬ 
κή Ιστορία και την Ιστορία της Τέχνης με τη σύμφωνη γνώ¬ 
μη των διδασκόντων του Π.Μ.Σ. στην Τουρκολογία και 
των διδασκόντων των άλλων Π.Μ.Σ. Κάθε ένα από τα σε¬ 
μινάρια διαρκεί τρεις ώρες εβδομαδιαίως επί δεκατρείς 
εβδομάδες. Κάθε σεμινάριο αντιστοιχεί σε τρεις (3) Διδα¬ 
κτικές Μονάδες (Δ.Μ.) και ο Μ.Φ. οφείλει να συγκεντρώ- 




ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


12841 


σει δεκαπέντε (15) Δ. Μ. από την επιτυχή παρακολούθηση 
και εξέταση στα ειδικά μεταπτυχιακά σεμινάρια. 

β) να παρακολουθήσει επιτυχώς για τέσσερα εξάμηνα 
α) μαθήματα οθωμανικής γλώσσας, διπλωματικής και πα¬ 
λαιογραφίας και β) μαθήματα σύγχρονης τουρκικής 
γλώσσας. Κάθε ένα από αυτά τα μαθήματα διδάσκεται 
τρεις τουλάχιστον ώρες εβδομαδιαίως επί δεκατρείς 
εβδομάδες. Κάθε ένα από τα οκτώ (8) μαθήματα οθωμα¬ 
νικής γλώσσας, διπλωματικής και παλαιογραφίας και 
σύγχρονης τουρκικής γλώσσας αντιστοιχεί σε τρεις (3) 
Διδακτικές Μονάδες και ο Μ.Φ. οφείλει να συγκεντρώσει 
είκοσι τέσσερις (24) Δ. Μ. απάτην επιτυχή παρακολούθη¬ 
ση και εξέταση στα παραπάνω μαθήματα. 

γ) να συντάξει, να παραδώσει και να υποστηρίξει δημο¬ 
σίως στο Τμήμα Ιστορίας και Αρχαιολογίας τελική μετα¬ 
πτυχιακή εργασία. Το θέμα της εργασίας μπορεί να δοθεί 
στο 3ο εξάμηνο σπουδών του Μ.Φ., εφόσον αυτός έχει 
ολοκληρώσει επιτυχώς τις υποχρεώσεις των πρώτων δύο 
εξαμήνων, όπως προσδιορίζονται στην παράγραφο 1. 

Για την κτήση του Μ.Δ.Ε. ο φοιτητής απαιτείται να συ¬ 
γκεντρώσει 39 Δ.Μ. από τα μαθήματα και τα ειδικά μετα¬ 
πτυχιακά σεμινάρια και να υποστηρίξει επιτυχώς την τελι¬ 
κή μεταπτυχιακή εργασία του. 

3. Γ ια το Διδακτορικό Δίπλωμα: 

Μετά την κτήση του Μ.Δ.Ε. ο φοιτητής με αίτησή του 
μπορεί να συνεχίσει για την απόκτηση Διδακτορικού Δι¬ 
πλώματος. 

Γ ια την κτήση του Διδακτορικού Διπλώματος (Δ.Δ.) 
εφαρμόζονται οι διατάξεις της παρ. 5 του άρθρου 12 του 
ν.2083/1992 (ΦΕΚ 159τ.Α'). 

Άρθρο 7 

Αριθμός εισακτέων 

Η εισαγωγή υποψηφίων στο πρόγραμμα για την κτήση 
Μ.Δ.Ε. πραγματοποιείται ανά διετία. Ο αριθμός των εισα- 
γομένων κάθε διετία ορίζεται κατ’ ανώτατο όριο σε πέντε 
(5). 

Άρθρο 8 
Προσωπικό 

Στο Π.Μ.Σ. απασχολούνται τα δύο (2) μέλη Δ.Ε.Π. του 
Τμήματος Ιστορίας και Αρχαιολογίας του Πανεπιστημίου 
Κρήτης, ειδικοί επιστήμονες σύμφωνα με το π.δ. 407/ 
1980, ερευνητές του Ι.Μ.Σ./Ι.Τ.Ε., καθώς και το μέλος 
Ε.Ε.ΔΙ.Π. της Φιλοσοφικής Σχολής του Πανεπιστημίου 
Κρήτης με ειδικότητα διδασκάλου τουρκικής γλώσσας. 
Επίσης μπορούν να προσφέρουν σεμινάρια μέλη Δ.Ε.Π. 
Τμημάτων του Πανεπιστημίου Κρήτης ή άλλων Α.Ε.Ι., κα¬ 
θώς και ειδικοί εξωτερικοί συνεργάτες οι οποίοι πληρούν 
τις προϋποθέσεις του άρθρου 12 παρ. 3α του 
ν.2083/1992. 

Άρθρο 9 

Υλικοτεχνική υποδομή 

1. Το Πανεπιστήμιο Κρήτης διαθέτει την απαιτούμενη 
υποδομή σε κτήρια, βιβλιοθήκη και ηλεκτρονικούς υπο¬ 
λογιστές και καλύπτει τις ανάγκες του Π.Μ.Σ. στηνΤουρ- 
κολογία. 

2. Επιπλέον, το Ινστιτούτο Μεσογειακών Σπουδών του 
Ιδρύματος Τεχνολογίας και Έρευνας διαθέτει τους χώ¬ 
ρους του για τη διδασκαλία των μαθημάτων και σεμινα¬ 
ρίων, ενώ θέτει στη διάθεση των μεταπτυχιακών φοιτητών 
την ειδικευμένη σε θέματα Τουρκολογίας και Ισλαμολο- 
γίας βιβλιοθήκη του και την υλικοτεχνική υποδομή του 
(ηλεκτρονικοί υπολογιστές, φορητό μηχάνημα μικροφω- 


τογράφισης, μηχάνημα ανάγνωσης και εκτύπωσης μι¬ 
κροφίλμ, φωτοτυπικό μηχάνημα). 

3.Τέλος σε αρχεία, δημόσιες βιβλιοθήκες και εφορίες 
αρχαιοτήτων της Κρήτης υπάρχει οθωμανικό αρχειακό 
και επιγραφικό υλικό, το οποίο μπορούν να μελετήσουν οι 
φοιτητές του προγράμματος. 

Άρθρο 10 

Διάρκεια λειτουργίας 

Το Πρόγραμμα Μεταπτυχιακών Σπουδών στην Τουρκο¬ 
λογία θα λειτουργήσει μέχρι και το ακαδημαϊκό έτος 2011 
-2012. 

Άρθρο 11 

Κόστος λειτουργίας 

1. Το ετήσιο κόστος λειτουργίας του Π.Μ.Σ. ανέρχεται 
στο ποσό των 10.000,00 ευρώ και αναλύεται ως εξής: 

α) Κόστος υλικοτεχνικής υποδομής: 2.000,00 ευρώ. 

β) λειτουργικό κόστος: 8.000,00 ευρώ. 

2. Πηγή χρηματοδότησης του Π.Μ.Σ είναι ο τακτικός 
προϋπολογισμός του Πανεπιστημίου Κρήτης. Μέρος των 
δαπανών του Προγράμματος καλύπτεται επίσης από το 
Ι.Μ.Σ./Ι.Τ.Ε. 

Άρθρο 12 

Μεταβατικές διατάξεις 

Επιμέρους θέματα που τυχόν προκύψουν κατά τη διάρ¬ 
κεια λειτουργίας του Π.Μ.Σ. και δεν ρυθμίζονται με την 
παρούσα Υπουργική Απόφαση και τον Κανονισμό Μετα¬ 
πτυχιακών Σπουδών θα ρυθμίζονται από τα αρμόδια όρ¬ 
γανα σύμφωνα με την ισχύουσα νομοθεσία. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 23 Ιουνίου 2005 

Ο ΥΦΥΠΟΥΡΓΟΣ 

ΣΠΥΡΙΔΩΝ ΤΑΛΙΑΔΟΥΡΟΣ 
-♦- 

Αριθμ. 287363 (2) 

Έγκριση αποτελεσμάτων έρευνας κανονικής διεξόδου 
στην αγορά του εγχώριου παραγομένου κρέατος. 

Ο ΥΠΟΥΡΓΟΣ 

ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη: 

1. Το ν.δ. 131/1974 «Περί παροχής οικονομικών ενισχύ¬ 
σεων εις την γεωργικήν, κτηνοτροφικήν, δασικήν και αλι¬ 
ευτικήν παραγωγήν» (ΦΕΚ 220/1974 τεύχος Α'), όπως 
τροποποιήθηκε με το άρθρο 4 παρ. 2 του ν. 1409/1983 
«Τροποποίηση και συμπλήρωση των διατάξεων του ν.δ. 
131/1974» (ΦΕΚ 199/1983 τεύχος Α') και του άρθρου 11 
του ν.2512/1997 (ΦΕΚ 138/1997 τεύχος Α'). 

2. Το άρθρου 29 Ατού ν.1558/1985 «Κυβέρνηση και Κυ¬ 
βερνητικά Όργανα» (ΦΕΚ 137/1985 τεύχος Α'), όπως συ¬ 
μπληρώθηκε με το το άρθρο 27 του ν.2081/1992 (ΦΕΚ 
154/1992 τεύχος Α') και τροποποιήθηκε με το άρθρο 1 
παρ. 2ατου ν.2469/1997 (ΦΕΚ 38/97 τεύχος Α'). 

3. Τον ν.2860/2000 «Περί διαχείρισης,παρακολούθη¬ 
σης και ελέγχου του Κοινοτικού Πλαισίου Στήριξης και άλ¬ 
λες διατάξεις» (ΦΕΚ 251/2000 τεύχος Α'). 

4. Το άρθρο 30 παρ 5γτου ν.2495/2001 «Εθνικό σύστη¬ 
μα προστασίας της αγροτικής δραστηριότητας και άλλες 
ρυθμίσεις θεμάτων αρμοδιότητας του Υπουργείου Γεωρ- 
γίας» (ΦΕΚ 223/2001 τεύχος Α'). 

5. Τον Κανονισμό (ΕΚ) 1257/1999 του Συμβουλίου της 
27ης Μαΐου 1999 για την στήριξη της αγροτικής ανάπτυ¬ 
ξης από το Ευρωπαϊκό Γεωργικό Ταμείο Προσανατολι¬ 
σμού και Εγγυήσεων (ΕΓΤΠΕ) και για την τροποποίηση 
και κατάργηση ορισμένων κανονισμών, όπως συμπληρώ¬ 
θηκε και τροποποιήθηκε με τον Καν 1783/2003 του Συμ¬ 
βουλίου. 

6. Των Κοινοτικών κατευθυντήριων γραμμών για τις 
κρατικές ενισχύσεις στο τομέα της Γεωργίας (2000/0 
28/2002 της 1ης Απριλίου 2000). 

7. Την υπ’ αριθμ. 244311/7.3.2002 Απόφαση Υπουργού 
Γεωργίας «Επιλεξιμότητα επενδύσεων στους τομείς της 
κτηνοτροφίας στα πλαίσια των ενισχύσεων του Κοινοτι¬ 
κού Πλαισίου Στήριξης 2000 - 2006 για επενδύσεις στις 
Γεωργικές εκμεταλλεύσεις (ΦΕΚ 339/20.3.2002 τεύχος 
Β'), όπως τροποποιήθηκε και συμπληρώθηκε με την υπ’ 
αριθμ. 269215/21.6.2002 Απόφαση 

8. Τις υπ’ αριθμ. 7048/22.8.2003 και 7049/22.8.2003 Απο¬ 
φάσεις Ειδικού Γραμματέα Υπ. Γεωργίας για την ένταξη εκ¬ 
πόνησης των μελετών - ερευνών για α) «Κανονική διέξοδο 
στην αγορά του εγχώρια παραγομένου κρέατος πουλερι¬ 
κών/κοτόπουλο, γαλοπούλα, πάπια, στρουθοκάμηλο 
κ.λπ.)και αυγών» και β) «Κανονική διέξοδο στην αγορά του 
εγχώρια παραγομένου αιγοπρόβειου - βόειου και χοιρείου 
κρέατος», αντίστοιχα στο μέτρο 8.1 του Ε.Π.Α.Α. και Α.Υ. 
2000-2006. 

9. Τις 40/Α/Β.6 και 39/Α/Β.6 Συμβάσεις της «Υπηρεσίας 
Διαχείρισης Ε.Π.Α.Α.και Α.Υ.2000-2006 / ΜΟΝΑΔΑ Β! με 
τις οποίες ανατέθηκε η εκπόνηση των παραπάνω μελε- 
τών-ερευνών στους αναδόχους «Κοινοπραξία ΒΡΜ Α.Ε. 
και ΒΕ3ΕΑΒΟΗ ΙΝΤΕΒΝΑΤΙΟΝΑΕ ΕΛΛΑΣ Α.Ε.» και «ΙΟΑΡ 
Α.Ε.» αντίστοιχα. 

10. Τα από 23.8.2004 και 3.9.2004 Πρωτόκολλα Οριστι¬ 
κής Παράδοσης και Παραλαβής των αντίστοιχων μελε- 
τών-ερευνών της παραγράφου 6. 

11. Την εισήγηση της υπηρεσίας. 

12. Το γεγονός ότι από τις διατάξεις αυτής της απόφα¬ 
σης δενπροκαλείται δαπάνη σε βάρος του κρατικού προ¬ 
ϋπολογισμού, αποφασίζουμε: 

1. Για τον τομέα του κρέατος πουλερικών και αυγών: 

Αποδεχόμαστε τα αποτελέσματα της μελέτης -έρευνας 
που εκπονήθηκε από την «Κοινοπραξία ΒΡΜ Α.Ε. και ΒΕ- 
5ΕΑΒΟΗ ΙΝΤΕΒΝΑΤΙΟΝΑΙ ΕΛΛΑΣ Α.Ε.» και 

α) επιτρέπουμε την δημιουργία νέων μονάδων παραγω¬ 
γής πιστοποιημένων προϊόντων «ειδικών πτηνοτροφικών 
εκτροφών και βιολογικών προϊόντων» καθόσον υφίσταται 
κανονική διέξοδος στην αγορά για τα προϊόντα αυτά με 
τάση αύξησης της ζήτησης . 

β)επιτρέπουμε για τα συμβατικά προϊόντα για τα οποία 
το σημερινό επίπεδο παραγωγής βρίσκει κανονική διέξο¬ 
δο στην αγορά καλύπτοντας σε μεγάλο ποσοστό την υφι¬ 
στάμενη ζήτηση και για να αντιμετωπιστεί η μελλοντική 
αύξηση της ζήτησής τους: 

ι) τον εκσυγχρονισμό και την βελτίωση της αποτελε- 
σματικότητας στη λειτουργία των υφισταμένων επιχειρή¬ 
σεων με την εισαγωγή συγχρόνων μεθόδων και συστημά¬ 
των παραγωγής, οργάνωσης - διοίκησης και διανομής και 
προσαρμογής στις απαιτήσεις του θεσμικού πλαισίου για 
την υγιεινή και ασφάλεια και την προστασία του περιβάλ¬ 
λοντος 

ιι) την ίδρυση νέων μονάδων ή αύξηση της δυναμικότη¬ 
τας (επέκταση) των υφισταμένων μετά από ειδική έγκρι¬ 
σή μας 


2.Για το τομέα της αιγοπροβατοτροφίας-βοοτροφίας 
και χοιροτροφίας για την παραγωγή αιγοπρόβειου - βόει- 
ου καιχοίρειου κρέατος: 

Αποδεχόμαστε τα αποτελέσματα της μελέτης -έρευνας 
που εκπονήθηκε απάτην «ΙΟΑΡ Α.Ε.» και επιτρέπουμε την 
ίδρυση νέων μονάδων παραγωγής ή επέκτασης των υφι¬ 
σταμένων για παραγωγή εγχώριου βοείου, χοίρειου και 
αιγοπρόβειου κρέατος συμβατικής εκτροφής ή πιστοποι¬ 
ούμενης, λόγω αυξημένης ζήτησης των καταναλωτών για 
εγχώρια παραγόμενο βόειο, χοίρειο και αιγοπρόβειο 
κρέας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 24 Ιουνίου 2005 

Ο ΥΠΟΥΡΓΟΣ 

ΕΥΑΓΓΕΛΟΣ ΜΠΑΣΙΑΚΟΣ 
-♦- 

Αριθμ. 8253 (3) 

Έγκριση του Οργανισμού Εσωτερικής Υπηρεσίας του 
ΝΠΔΔ (Οργανισμός Πολιτισμού - Νεολαίας και Άθλη¬ 
σης του Δήμου Άσσου - Λεχαίου) Ν. Κορινθίας. 

Η ΓΕΝΙΚΗ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΠΕΛΟΠΟΝΝΗΣΟΥ 

Έχοντας υπόψη: 

1. Τις διατάξεις: 

α) Του άρθρου 14 ν.2880/2001 (ΦΕΚ 9/τ.Α'/730.1.2001) 
«Πρόγραμμα Πολιτεία για τη μεταρρύθμιση και τον εκ¬ 
συγχρονισμό της Δημόσιας Διοίκησης και άλλες διατά¬ 
ξεις». 

β)Του άρθρου 12τουν.1188/1981 «Περί κυρώσεως του 
Κώδικα περί καταστάσεως Προσωπικού Οργανισμών Το¬ 
πικής Αυτοδιοίκησης», όπως αυτό αντικαταστάθηκε από 
τις όμοιές της παρ. 5του άρθρου 8 του ν.2307/1995 «Προ¬ 
σαρμογή νομοθεσίας αρμοδιότητας Υπουργείου Εσωτε¬ 
ρικών στις διατάξεις για τη Νομαρχιακή Αυτοδιοίκηση και 
άλλες διατάξεις». 

γ) Του ν.2190/1994 «Σύσταση ανεξάρτητης αρχής για 
την επιλογή προσωπικού και ρύθμιση θεμάτων διοίκησης», 
όπως ισχύει με τις τροποποιήσεις τους. 

δ) Του άρθρου 27 του ν.2081/1991 με το οποίο προστέ¬ 
θηκε νέο άρθρο 29Α στο ν. 1558/1985 για τον έλεγχο των 
δαπανών που προκαλούν οι κανονιστικές διοικητικές πρά¬ 
ξεις. 

ε) Τις διατάξεις του ν.2725/1999 (ΦΕΚ Α/121/1999) 
«Ερασιτεχνικός και Επαγγελματικός αθλητισμός και άλ¬ 
λες διατάξεις». 

στ) Των π.δ. των 50/2001 (ΦΕΚ 39/Α75.3.2001) «Καθορι¬ 
σμός των προσόντων διορισμού σε θέσεις φορέων του 
Δημόσιου τομέα», 37α/1987 (ΦΕΚ 11/Α 71987) «Μερική 
επέκταση διατάξεων-, που ισχύουν για τους Δημοσίους 
Υπαλλήλους και τους υπαλλήλους των άλλων νομικών 
προσώπων Δημ. Δικαίου και στους υπαλλήλους των 
Ο.Τ.Α. και προσαρμογή στις ρυθμίσεις του ν. 1586/1986" 
και 22/1990 (ΦΕΚ7/τ.Α'/1990) «Μερική επέκταση διατάξε- 
ωνπου ισχύουνγιατουςΔημοσίουςΥπαλλήλουςκαιτους 
υπαλλήλους των άλλων νομικών προσώπων Δημ. Δικαίου 
και τους υπαλλήλους των Ο.Τ.Α.» όπως ισχύουν κάθε 
φορά. 

ζ) Των άρθρων 26 Α και 203 του Δ.Κ.Κ. (π.δ. 410/1995), 
όπως ισχύουν 

η) Την υπ’ αριθμ. 1/2005 απόφαση του Διοικητικού Συμ- 
βουλίουτου Οργανισμού Πολιτισμού, Νεολαίας και Άθλη¬ 
σης του Δήμου Άσσου-Λεχαίου, περί έγκρισης του ΟΕΥ 
του Νομικού Προσώπου και την αριθμ. 33/2005 όμοια του 
Δημοτικού Συμβουλίου Άσσου, περί παροχής σύμφωνης 
γνώμης για τον Οργανισμό αυτό. 

θ)Τη σύμφωνη γνωμοδότηση του Υπηρεσιακού Συμ¬ 
βουλίου του άρθρου5,τουν.1188/1981 όπως αντικ/κεμε 
το άρθρο 8, παρ. 4 του ν.2307/1995 που διατυπώθηκε 
στην υπ’ αριθμ. 8.6.2005 απόφαση αυτού. 

ι) Την υπ’ αριθμ. 8832/31.12.1997 απόφαση του Γενικού 
Γραμματέα Περιφέρειας Πελ/σου περί ανάθεσης αρμο¬ 
διοτήτων και ασκήσεως αυτών κατ' εντολή του (ΦΕΚ 
551/1998 τ.Β'), όπως τροποποιήθηκε μεταγενέστερα, 
αποφασίζουμε: 

Εγκρίνουμε τον Οργανισμό Εσωτερικής Υπηρεσίας του 
ΝΠΔΔ «Οργανισμός Πολιτισμού - Νεολαίας και Άθλησης 
του Δήμου Άσσου - Άεχαίου» ο οποίος έχει ως εξής: 

«ΟΡΓΑΝΙΣΜΟΣ ΕΣΩΤΕΡΙΚΗΣ ΥΠΗΡΕΣΙΑΣ ΤΟΥ 
ΟΡΓΑΝΙΣΜΟΥ ΠΟΑΙΤΙΣΜΟΥ - ΝΕΟΛΑΙΑΣ ΚΑΙ ΑΘΛΗΣΗΣ 
ΤΟΥ ΔΗΜΟΥ ΑΣΣΟΥ - ΑΕΧΑΙΟΥ" 

Άρθρο 1 

ΠΕΡΙΕΧΟΜΕΝΟ Ο.Ε.Υ 

Στον παρόντα κανονισμό καθορίζονται: 

Η οργανωτική διάρθρωση των υπηρεσιών του Ν.Π.Δ.Δ. 
«ΟΡΓΑΝΙΣΜΟΣ ΠΟΛΙΤΙΣΜΟΥ, ΝΕΟΛΑΙΑΣ ΚΑΙ ΑΘΛΗΣΗΣ 
ΔΗΜΟΥ ΑΣΣΟΥ - ΑΕΧΑΙΟΥ» σε επίπεδο τμήματος, ανάλο¬ 
γα με την δυναμικότητα των αθλητικών και πολιτιστικών 
χώρων, σύμφωνα με την υπ’ αριθμ. 17132 (ΦΕΚ 1848/ 
13.12.2004) συστατική πράξη προσαρμογής του. 

Οι αρμοδιότητες των διοικητικών ενοτήτων, οι κατηγο¬ 
ρίες, οι κλάδοι και ο αριθμός των αναγκαίων οργανικών 
θέσεων για τη στελέχωση των διοικητικών ενοτήτων. 

Την υπηρεσία του Οργανισμού συγκροτούντο γραφείο 
Οργανισμού Πολιτισμού, Νεολαίας καιΆθλησης. 

Άρθρο 2 

Η Διοικητική και Λογιστική υποστήριξη του Νομικού 
Προσώπου ασκείται από Διοικητικούς υπαλλήλους του 
Δήμου σύμφωνα με το άρθρο 109 του ν. 1188/1981 όπως 
ισχύει κάθε φορά. 

Άρθρο 3 

Προϊστάμενος της Οργανικής μονάδας του Οργανι¬ 
σμού είναι ο Πρόεδρος του Δ.Σ. ή ο εκτελών χρέη προέ¬ 
δρου. 

Άρθρο 4 

ΚΑΘΗΚΟΝΤΑ ΚΑΙ ΑΡΜΟΔΙΟΤΗΤΕΣ ΠΡΟΪΣΤΑΜΕΝΟΥ 

1. Φροντίζει για την έγκαιρη και σωστή υλοποίηση των 
αποφάσεων του Διοικητικού Συμβουλίου. 

2. Εισηγείται στο Διοικητικό Συμβούλιο για τη στελέχω¬ 
ση του προσωπικού του τμήματος και για την απόδοση 
των προγραμμάτων για τα οποία είναι υπεύθυνος. 

3. Έχει την ευθύνη για τη σωστή εφαρμογή του Κανονι¬ 
σμού Λειτουργίας του Οργανισμού. 

4. Έχει την ευθύνη για την ομαλή λειτουργία, τάξη και 
καθαριότητα των Δημοτικών χώρων άθλησης και λοιπών 
δραστηριοτήτων. 

5. Ασκεί κάθε αρμοδιότητα ή ενέργεια που του ανατίθε¬ 
ται από το Διοικητικό Συμβούλιο με απόφασή του. 

6. Μετά από συνεννόηση με τις αρμόδιες υπηρεσίες ει- 
σηγείται για τις αναγκαίες προμήθειες. 


7. Εκδίδει τις πράξεις που αφορούν το προσωπικό του 
και είναι πειθαρχικά προϊστάμενος αυτού. 

8. Εγκρίνει την ενέργεια δαπανών που έχουν αποφασι- 
σθεί από το Δ.Σ. και δίνει εντολή για την έκδοση των χρη¬ 
ματικών ενταλμάτων πληρωμής του Νομικού Προσώπου. 

9. Εκπροσωπείτο Νομικό Πρόσωπο σε κάθε δικαστήριο 
και δημόσια αρχή. Υπογράφει τα έγγραφα και τις συμβά¬ 
σεις του Ν.Π. 

10. Αποφασίζει για τη λήψη έκτακτων μέτρων και υπο¬ 
βάλλει τις σχετικές αποφάσεις για έγκριση στο Διοικητικό 
Συμβούλιο. 

11. Σε συνεννόηση με τις υπηρεσίες, τα αθλητικά σω¬ 
ματεία, πολιτιστικούς συλλόγους και έχοντας τη σύμφω¬ 
νη γνώμη του Διοικητικού Συμβουλίου, μεριμνά για την έκ¬ 
δοση προγράμματος προπονήσεως των σωματείων και 
των συλλόγων. 

12. Εισηγείται στο Διοικητικό Συμβούλιο για την παρα¬ 
χώρηση των εγκαταστάσεων για τη διεξαγωγή αθλητικών 
και πολιτιστικών εκδηλώσεων. 

13. Ενημερώνει το Διοικητικό Συμβούλιο για τις ελλεί¬ 
ψεις που τυχόν παρατηρούνται στις διάφορες εγκατα¬ 
στάσεις του Οργανισμού και για κάθε είδους συντήρηση 
και καθαριότητα. 

14. Επιβλέπει όλες τις εγκαταστάσεις του Οργανισμού. 

15. Συγκαλεί σε συνεδρίαση το Δ.Σ. και εισηγείται στο 
Διοικητικό Συμβούλιο όλα τα θέματα που είναι για συζή¬ 
τηση. 

Άρθρο 5 

ΑΡΜΟΔΙΟΤΗΤΕΣ ΓΡΑΦΕΙΟΥ 
ΔΙΟΙΚΗΤΙΚΩΝ ΚΑΙ ΟΙΚΟΝΟΜΙΚΩΝ ΥΠΗΡΕΣΙΩΝ 
ΚΑΘΗΚΟΝΤΑΥΠΕΥΘΥΝΟΥ 

1. Χειρίζεται τα θέματα που έχουν σχέση με τους εργα¬ 
ζόμενους στα πολιτιστικά και αθλητικά κέντρα. 

2. Τηρεί ενημερωμένους με όλα τα απαραίτητα στοιχεία 
τους Υπηρεσιακούς Ατομικούς Φακέλους των εργαζομέ¬ 
νων. 

3. Χορηγεί με θεώρηση Προέδρου, ύστερα από αίτηση 
πιστοποιητικά σε άτομα που έχουν σχέση με τους χώρους 
Άθλησης. 

4. Καθορίζει το εβδομαδιαίο πρόγραμμα εργασίας του 
προσωπικού. 

5. Ευθύνεται για την έγκαιρη και σωστή εφαρμογή της 
εργατικής νομοθεσίας σε ότι αφορά τους εργαζόμενους, 
και εισηγείται ανάλογα στο Διοικητικό Συμβούλιο. 

6. Συντάσσει τον πίνακα αδειών των εργαζομένων, τον 
οποίο εγκρίνει ο Πρόεδρος του Δ.Σ. 

7. Φροντίζει για την έγκαιρη σύνταξη, αναμόρφωση του 
ετήσιου προϋπολογισμού, σύμφωνα με τις διατάξεις που 
ισχύουν για τα Νομικά Πρόσωπα Δημοσίου Δικαίου των 
Ο.Τ.Α. καθώς και για την έγκαιρη σύνταξη και υποβολή 
του ετήσιου προϋπολογισμού. 

8. Παρακολουθεί την κίνηση εσόδων-εξόδωντου Νομι¬ 
κού Προσώπου κατά τομέα δραστηριότητας και ενημε¬ 
ρώνει έγκαιρα τις ενδιαφερόμενες υπηρεσίες και το Διοι¬ 
κητικό Συμβούλιο. 

9. Φροντίζει για τη σύνταξη, προώθηση και έγκριση δια¬ 
φόρων ενταλμάτων. 

10. Φροντίζει για την είσπραξη διαφόρων πόρων του 
Ν.Π.Δ.Δ. 

11. Φροντίζει για τη μισθοδοσία και λοιπές παροχές 
στους εργαζομένους. 

12. Φροντίζει, με εντολή Προέδρου, για τις πληρωμές 
διαφόρων προμηθειών-έργων καθώς και διαφόρωντελών 
φόρων, χαρ/μου Ι.Κ.Α. κ.λπ. σύμφωνα με τις ισχύουσες 
διατάξεις των Ο.Τ.Α. 

13. Παραλαμβάνει και φυλάσσει το υλικό που προορίζε¬ 
ται για το Ν.Π.Δ.Δ. 

14. Φροντίζει για τη διανομή του υλικού, σύμφωνα με 
τον προορισμό του. 

15. Σε περίπτωση που υπάρχει ανάγκη καταστροφής 
και εκποίησης άχρηστου υλικού, τότε το Δ. Σ. απευθύνεται 
στο Δημοτικό Συμβούλιο το οποίο ακολουθείτις διατάξεις 
του άρθρου 259 του π.δ. 410/1995. 

16. Τηρεί τα απαιτούμενα βιβλία κ.λπ. σύμφωνα με τις 
διατάξεις περί Ν.Π.Δ.Δ. των Ο.Τ.Α. 

17. Συνεργάζεται με άλλα γραφεία για θέματα αρμοδιό¬ 
τητας. 

18. Εισηγείται στο Δ.Σ. για τον εξοπλισμό με τα απαραί¬ 
τητα και κατάλληλα μέσα του Ν.Π.Δ.Δ. και για την άμεση 
παροχή υγειονομικής περίθαλψης στους ευρισκόμενους 
χώρους του Ν.Π.Δ.Δ. 

19. Έχει τη δυνατότητα να εξουσιοδοτήσει εγγράφως 
κάποιον υπάλληλο του γραφείου για την διεκπεραίωση 
οποιασδήποτε εργασίας. 

Άρθρο 6 

ΑΡΜΟΔΙΟΤΗΤΕΣ ΓΡΑΦΕΙΟΥ ΣΥΝΤΗΡΗΣΗΣ 
ΤΩΝ ΑΘΛΗΤΙΚΩΝ ΕΓΚΑΤΑΣΤΑΣΕΩΝ 

1. Εισηγείται στο Διοικητικό Συμβούλιο για την εκτέλε¬ 
ση συντήρησης και υπολογίζει τις απαιτούμενες δαπά¬ 
νες. 

2. Ευθύνεται για την φύλαξη, συντήρηση, επισκευή του 
υλικού και μέσων εξοπλισμού των αθλητικών και πολιτι¬ 
στικών κέντρων. 

3. Προσδιορίζει τα απαιτούμενα αποθέματα σε υλικά 
και ανταλλακτικά και εισηγείται γενικά για την προμήθειά 
τους σε ετήσια βάση. 

4. Φροντίζει για τον προσδιορισμό των αναγκών του 
προσωπικού του τμήματός του. 

5. Φροντίζει για την αναζήτηση των απαιτούμενων στα¬ 
τιστικών στοιχείων για ότι αφορά τη συντήρηση των εγκα¬ 
ταστάσεων και του υλικού. 

6. Φροντίζει και έχει την ευθύνη για τη συντήρηση όλων 
των εγκαταστάσεων του Ν.Π.Δ.Δ. και πιο συγκεκριμένα: 

Α. Των κτιριακών εγκαταστάσεων 

Β. Των ηλεκτρολογικών εγκαταστάσεων 

Γ. Των υδραυλικών εγκαταστάσεων 

Δ. Των υπαίθριων εγκαταστάσεων 

Ε. Κήπων - παρτεριών 

7. Έχει τον έλεγχο της χάραξης των γραμμών σε οποιο- 
δήποτε αγωνιστικό χώρο. 

8. Κάθε εργασία, τροποποίηση, αλλαγή, επέκταση μη¬ 
χανολογικού και ηλεκτρολογικού εξοπλισμού και υδραυ¬ 
λικής εγκατάστασης του σχεδίου των χώρων άθλησης γί¬ 
νεται σύμφωνα με τις διατάξεις του π.δ. 410/1995. 

Μια φορά το χρόνο τουλάχιστο θα πρέπει να υπάρχει 
έλεγχος λειτουργίας των μηχανολογικών εγκαταστάσε¬ 
ων από αρμόδιο μηχανικό της Τεχνικής Υπηρεσίας του 
Δήμου. 

Όπου λειτουργούν καυστήρες, λέβητες, ΒΟΙϋ-ΕΗ, υπο¬ 
χρεωτικά θα γίνει συντήρηση τουλάχιστον 2 φορές το 
χρόνο. Η συντήρηση γίνεται είτε από υπάλληλο αντίστοι¬ 
χης ειδικότητας, είτε από ειδικό ιδιωτικό συνεργείο συ¬ 
ντήρησης και θα διακόπτεται η λειτουργία των αθλητικών 


και πολιτιστικών χώρων μετά από εισήγηση του αρμόδιου 
υπαλλήλου. 

Άρθρο 7 

ΑΡΜΟΔΙΟΤΗΤΕΣ ΓΡΑΦΕΙΟΥ ΑΘΛΗΤΙΚΩΝ 
ΚΑΙ ΠΟΛΙΤΙΣΤΙΚΩΝ ΔΡΑΣΤΗΡΙΟΤΗΤΩΝ 
ΚΑΘΗΚΟΝΤΑ ΥΠΕΥΘΥΝΟΥ 

1. Εκπόνηση αθλητικών και πολιτιστικών προγραμμά¬ 
των που αφορούν σε προγράμματα μαζικού αθλητισμού, 
μαζικής άσκησης και πολιτιστικής ανάπτυξης. 

2. Διοργάνωση αθλητικών και πολιτιστικών εκδηλώσεων. 

3. Παρακολούθηση των αποτελεσμάτων της εφαρμογής 
των προγραμμάτων και εκδηλώσεων και όταν απαιτείται 
τροποποίηση ή βελτίωση ή αλλαγή αυτών. 

4. Εισήγηση προς το Διοικητικό Συμβούλιο για τη δημι¬ 
ουργία νέων αθλητικών και πολιτιστικών χώρων με τη πρό¬ 
βλεψη του απαιτούμενου τεχνικού εξοπλισμού, καθώς και 
την καλύτερη αξιοποίηση των υπαρχόντων χώρων. 

5. Συντονισμός, παρακολούθηση και έλεγχος της εφαρ¬ 
μογής των καθημερινών προγραμμάτων γύμνασης και 
λοιπών αθλητικών εκδηλώσεων. 

6. Συνεργασία με τα αθλητικά σωματεία και πολιτιστι¬ 
κούς συλλόγους του Δήμου και παροχή κάθε δυνατής 
βοήθειας στη λειτουργία αυτών. 

7. Οργάνωση αθλητικών και πολιτιστικών προγραμμά¬ 
των στους μαθητές των σχολείων σε συνεργασία με τους 
καθηγητές των σχολείων. 

8. Προγραμματισμός, οργάνωση και συμμετοχή σε αθλη¬ 
τικές και πολιτιστικές εκδηλώσεις, εντός και εκτός Ελλά¬ 
δος, σχετικές με τα προγράμματα που υλοποιεί το Νομικό 
Πρόσωπο, με σκοπότη διάδοση καιτην ανάπτυξη του αθλη¬ 
τικού και καλλιτεχνικού πνεύματος σε όλους τους δημότες. 
Σε περίπτωση οργάνωσης εκδηλώσεων εκτός Ελλάδος εί¬ 
ναι αναγκαία η εισήγηση του Διοικητικού Συμβουλίου στο 
Δημοτικό Συμβούλιο. 

9. Μέριμνα για την καλή λειτουργία των αιθουσών γυ¬ 
μναστικής, των χώρων άθλησης και των πολιτιστικών αι¬ 
θουσών. 

10. Ευθύνη για την καλή λειτουργία και απόδοση της 
υλικοτεχνικής υποδομής των αιθουσών καθώς επίσης και 
για τον εντοπισμό τυχόν ελλείψεων και βλαβών του εξο¬ 
πλισμού τους γενικότερα. 

11. Φροντίδα για την εφαρμογή των κανονισμών διεξα¬ 
γωγής των διαφόρων αθλητικών και πολιτιστικών προ¬ 
γραμμάτων. 

12. Μέριμνα για την αποφυγή ατυχημάτων κατά την 
ώρα άθλησης των αθλουμένων στα τμήματά τους. 

13. Ελέγχει αν τα αθλητικά σωματεία τηρούν όλους τους 
απαραίτητους κανόνες παροχής πρώτων βοηθειών, περί¬ 
θαλψης, αντιμετώπισης έκτακτων περιστατικών όλων των 
αθλουμένων εντός των χώρων άθλησης. 

14. Τήρηση ατομικών καρτελώντων αθλουμένων και ση¬ 
μείωση των επιδόσεών τους. 

15. Διαμόρφωση, εισήγηση και εφαρμογή επικοινωνια- 
κής πολιτικής και προγραμμάτων για την προώθηση και 
προβολή των σκοπών και δράσεων του Ν.Π.Δ.Δ. (διοργά¬ 
νωση συνεντεύξεων τύπου, προετοιμασία και επιμέλεια 
αρθρογραφίας, συνεργασία με Μ.Μ.Ε. κ.ά.) 

16. Ενημέρωση πάνω στην αποστολή και στις εκδηλώ¬ 
σεις του Νομικού Προσώπου και προβολή τους με κάθε 
πρόσφορο μέσο. 

17. Μέριμνα για την προβολή και διαφήμιση όλων των 
αθλητικών και πολιτιστικών εκδηλώσεων καθώς και έκδο- 

ση, διακίνηση και διάθεση ενημερωτικού υλικού στους 
δημότες που έχουν σχέση με αυτές (προγράμματα, αφί- 
σεςκ.λπ.). 

Άρθρο 8 

ΣΤΕΛΕΧΩΣΗ ΤΩΝ ΥΠΗΡΕΣΙΩΝ 
ΤΟΥ ΝΟΜΙΚΟΥ ΠΡΟΣΩΠΟΥ ΔΗΜΟΣΙΟΥ ΔΙΚΑΙΟΥ 

• Οι θέσεις των κατηγοριών ΠΕ, ΤΕ και ΔΕ κατατάσσο¬ 
νται στους βαθμούς Δ' (εισαγωγικός), Γ', Β' και Α' (κατα¬ 
ληκτικός). 

• Οι θέσεις της κατηγορίας ΥΕ κατατάσσονται στους 
βαθμούς Ε' (εισαγωγικός), Δ', Γ' και Β' (καταληκτικός). 

• Τα προσόντα διορισμού των θέσεων περιγράφονται 
αναλυτικά στα π.δ. 347/2003, 50/2001, 22/1990 και 
37-/1987. 

• Οι θέσεις προσωπικού, που προβλέπονται ανά κατη¬ 
γορία και κλάδο είναι οι παρακάτω: 

1. ΤΑΚΤΙΚΕΣ ΟΡΓΑΝΙΚΕΣ ΘΕΣΕΙΣ ΠΡΟΣΩΠΙΚΟΥ ΜΕ 
ΣΧΕΣΗ ΕΡΓΑΣΙΑΣ ΔΗΜΟΣΙΟΥ ΔΙΚΑΙΟΥ 

ΚΑΤΗΓΟΡΙΑ ΠΕ 

Μία (1) θέση Καθηγητών Φυσικής Αγωγής. 

Σύνολο: 1 

ΚΑΤΗΓΟΡΙΑ ΔΕ 

Μία (1) θέση Ηλεκτρολόγου - Συντηρητή. 

Μία (1) θέση Τεχνικών Υδραυλικών. 

Μία (1) θέση Συντηρητών Κτιρίων. 

Μία (1) θέση Κηπουρών. 

Μία (1) θέση Νοσηλευτή. 

Σύνολο: 5 

ΚΑΤΗΓΟΡΙΑ ΥΕ 

Μία (1) θέση Φυλάκων. 

Μία (1) θέση Προσωπικού Καθαριότητας. 

Σύνολο: 2 

2. ΘΕΣΕΙΣ ΠΡΟΣΩΠΙΚΟΥ ΜΕ ΣΧΕΣΗ ΕΡΓΑΣΙΑΣ ΙΔΙΩΤΙ¬ 
ΚΟΥ ΔΙΚΑΙΟΥ ΟΡΙΣΜΕΝΟΥ ΧΡΟΝΟΥ 

Προβλέπονται τέσσερις (4) θέσεις διαφόρων ειδικοτή¬ 
των για την αντιμετώπιση εποχιακών, περιοδικών ή πρό¬ 
σκαιρων αναγκών (άρθρο 18, παρ. 12, ν.2503/1997). 

Η πλήρωση των παραπάνω θέσεων θα γίνεται σύμφωνα 
με τις ισχύουσες κάθε φορά διατάξεις και εγκυκλίους, 
που διέπουντο προσωπικό. 

Άρθρο 10 

Για το διορισμό, τα καθήκοντα, τους περιορισμούς, το 
χρόνο εργασίας, την αστική ευθύνη, τα δικαιώματα, τις 
άδειες, τις μεταβολές υπηρεσιακής κατάστασης, της ηθι¬ 
κές αμοιβές, τα πειθαρχικά αδικήματα, τη λύση της υπαλ¬ 
ληλικής σχέσης και την ιατροφαρμακευτική περίθαλψη 
των υπαλλήλων εφαρμόζονται οι εκάστοτε ισχύουσες Νο¬ 
μοθετικές διατάξεις. 

Άρθρο 11 

Από την ψήφιση του παραπάνω Οργανισμού Εσωτερι¬ 
κής Υπηρεσίας (Ο.Ε.Υ.) προκαλείται δαπάνη σε βάρος 
του προϋπολογισμού του Νομικού Προσώπου για το έτος 
2005, ο οποίος ενισχύεται από το προϋπολογισμό του Δή¬ 
μου, ύψους 97.000 € περίπου, εφόσον προσληφθεί όλο το 
προσωπικό. 

Γιατα επόμενα οικονομικά έτη το ύψος της δαπάνης δεν 
μπορεί να υπολογισθεί επακριβώς. 

Σε κάθε περίπτωση το σύνολο της ετήσιας δαπάνης για 
τη μισθοδοσία του προσληφθησόμενου προσωπικού, το 
οποίο θα καταλαμβάνει τακτικές οργανικές θέσεις, δεν θα 
υπερβαίνει το ήμισυ των τακτικών εσόδων του Νομικού 
Προσώπου. 


Άρθρο 12 

Η ισχύς του παρόντος Οργανισμού αρχίζει από τη δη¬ 
μοσίευσή του στην Εφημερίδα της Κυβερνήσεως. 

Το προσωπικό που υπηρετεί κατά τη δημοσίευση του 
παρόντος εντάσσεται στις θέσεις του ΟΕΥ που έχουν 
υποχρεωτικά δημιουργηθείγι’ αυτό. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κόρινθος, 15 Ιουνίου 2005 

Με εντολή Γ ενικού Γ ραμματέα Περιφέρειας 
Η Προϊσταμένη Δ/νσης 
ΑΝΑΣΤΑΣΙΑ ΜΑΣΟΥΡΗ 

-♦- 

(4) 

Τροποποίηση της υπ’ αριθμ. 1/317/11.11.2004 απόφασης 
του Διοικητικού Συμβουλίου της Επιτροπής Κεφαλαι¬ 
αγοράς (ΦΕΚ Β/1746/26.11.2004) «Κατηγοριοποίηση 
αμοιβαίων κεφαλαίων του ν.3283/2004» 

Η ΕΠΙΤΡΟΠΗ ΚΕΦΑΛΑΙΑΓΟΡΑΣ 
(ΑΠΟΦΑΣΗ 9/342/8.6.2005 του Διοικητικού Συμβουλίου) 

Αφού έλαβε υπόψη: 

1. Τις διατάξεις των άρθρων 21, 22, 23, 24 και 26 του 
ν.3283/2004 (ΦΕΚ Α/210/2.11.2004) «Ανώνυμη εταιρεία δια¬ 
χείρισης αμοιβαίων κεφαλαίων, οργανισμοί συλλογικών 
επενδύσεων σε κινητές αξίες και άλλες διατάξεις». 

2. Τις διατάξεις του άρθρου 90 του π.δ. 63/2005 (ΦΕΚ 
Α/98/22.4.2005) «Κωδικοποίηση της Νομοθεσίας για την 
Κυβέρνηση και τα Κυβερνητικά Όργανα», αποφασίζει 
ομόφωνα: 

Άρθρο 1 

Προστίθεται νέα παράγραφος 3 στο άρθρο 2 της υπ’ 
αριθμ. 1/317/11.11.2004 απόφασης του Διοικητικού Συμ¬ 
βουλίου της Επιτροπής Κεφαλαιαγοράς (ΦΕΚ Β/1746/ 
26.11.2004) «Κατηγοριοποίηση αμοιβαίων κεφαλαίων 
του ν.3283/ 2004» ως εξής: 

3. Τα αμοιβαία κεφάλαια του άρθρου 23 του νόμου 
επενδύουν το ενεργητικό τους σε μερίδια αμοιβαίων κε¬ 
φαλαίων του στοιχείου ε) της παραγράφου 1 του άρθρου 
21 του νόμου, σε καταθέσεις του στοιχείου στ) της παρα¬ 
γράφου 1 του άρθρου 21 του νόμου και σε μέσα χρημα¬ 
ταγοράς και κατατάσσονται στις παρακάτω κατηγορίες: 

α) Ομολογιακά, εφόσον επενδύουν κυρίως σε μερίδια 
αμοιβαίων κεφαλαίων της περίπτωσης β) της παραγρά¬ 
φου 2, ή και της περίπτωσης δ) της παραγράφου 2 του πα¬ 
ρόντος άρθρου μέχρι ποσοστό δέκα τοις εκατό (10%) του 
καθαρού ενεργητικού τους. 

β) Μικτά, εφόσον επενδύουν κατ’ ελάχιστον ποσοστό 
δέκα τοις εκατό (10%) του καθαρού ενεργητικού τους σε 
μερίδια αμοιβαίων κεφαλαίων της περίπτωσης β) της πα¬ 
ραγράφου 2 του παρόντος άρθρου και κατ’ ελάχιστον πο¬ 
σοστό δέκα τοις εκατό (10%) του καθαρού ενεργητικού 
τους σε μερίδια αμοιβαίων κεφαλαίων της περίπτωσης δ) 
τηςπαραγράφου 2του παρόντος άρθρου. Το μέγιστο πο¬ 
σοστό επένδυσης σε μερίδια αμοιβαίων κεφαλαίων των 
περιπτώσεων α) ή β) ή γ) ή δ) της παραγράφου 2 του πα¬ 
ρόντος άρθρου δεν επιτρέπεται να υπερβαίνει το εξήντα 
πέντε τοις εκατό (65%) του καθαρού ενεργητικού τους. 

γ) Μετοχικά, εφόσον επενδύουν κυρίως σε μερίδια αμοι¬ 
βαίων κεφαλαίων της περίπτωσης δ) της παραγράφου 2 
του παρόντος άρθρου. 




12846 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Η παράγραφος 1 του παρόντος άρθρου δεν εφαρμόζε¬ 
ται για τα αμοιβαία κεφάλαια της παρούσας παραγρά¬ 
φου. 

Άρθρο 2 

Οι διατάξεις της παρούσας απόφασης ισχύουν από τη 
δημοσίευσή τους στην Εφημερίδα της Κυβερνήσεως. 

Από τις διατάξεις της παρούσας απόφασης δεν προκα- 
λείται δαπάνη σε βάρος του κρατικού προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ο Πρόεδρος 
ΑΛΕΞΙΟΣ Α. ΠΙΛΑΒΙΟΣ 

-♦- 

(5) 

Τροποποίηση της 7Δ/182/25.1.2000 (ΦΕΚ Β/171/17.2.2000) 
απόφασης του Διοικητικού Συμβουλίου της Επιτροπής 
Κεφαλαιαγοράς για τον Ειδικό Διαπραγματευτή στη 
Νέα Χρηματιστηριακή Αγορά, όπως τροποποιήθηκε 
από την 9/188/4.4.2000 (ΦΕΚ Β/586/3.5.2000) απόφαση. 

Η ΕΠΙΤΡΟΠΗ ΚΕΦΑΛΑΙΑΓΟΡΑΣ 
(Απόφαση 11/343/17.6.2005 του Διοικητικού Συμβουλίου) 

Αφού έλαβε υπόψη: 

1. Το άρθρο 6 του ν. 2733/1999 (ΦΕΚ Α/155/30.7.1999). 

2. Την υπ’ αριθμ. 7Δ/182/25.1.2000 (ΦΕΚ Β/171/ 
17.2.2000) απόφαση του Διοικητικού Συμβουλίου της Επι¬ 
τροπής Κεφαλαιαγοράς. 

3. Την εισήγηση του Διοικητικού Συμβουλίου του Χρημα¬ 
τιστηρίου Αθηνών όπως αυτή διατυπώνεται στο απόσπα¬ 
σμα πρακτικών της από 2.6.2005 64 ης συνεδριάσεώς του. 

4. Την παράγραφο 2 του άρθρου 13 του ν.2166/1993 
(ΦΕΚ Α/137) «Κίνητρα ανάπτυξης επιχειρήσεων, διαρ¬ 
ρυθμίσεις στην έμμεση και άμεση φορολογία και άλλες 
διατάξεις», όπως ισχύει. 

5. Το άρθρο 90 του π.δ. 63/2005 (ΦΕΚ Α/98/22.4.2005) 
«Κωδικοποίηση της Νομοθεσίας για την Κυβέρνηση και 
τα Κυβερνητικά Όργανα». 


6. Το γεγονός ότι από την έκδοση της παρούσας από¬ 
φασης δεν προκαλείται δαπάνη σε βάρος του Κρατικού 
Προϋπολογισμού, αποφασίζει ομόφωνα: 

Άρθρο 1 

Το άρθρο 7 της υπ’ αριθμ. 7Δ/182/25.1.2000 (Φ.Ε.Κ. 
Β/171/17.2.2000) απόφασης αντικαθίσταται ως εξής: 

«Άρθρο 7 

Διαφάνεια των συναλλαγών 

Εκτός από τα βιβλία και στοιχεία που οφείλουν να τη¬ 
ρούντο μέλη του ΧΑ σύμφωνατις κείμενες διατάξεις, ο Ει¬ 
δικός Διαπραγματευτής τηρεί για κάθε μετοχή της οποί¬ 
ας έχει αναλάβει την ειδική διαπραγμάτευση τα ακόλου¬ 
θα στοιχεία: 

α) Πλήρη στοιχεία των συναλλαγών που διενεργεί για 
ίδιο λογαριασμό. 

β) Αρχείο ανεκτέλεστων εντολών ειδικής διαπραγμά¬ 
τευσης που καταχωρεί στο Σύστημα Συναλλαγών. 

Τα ανωτέρω στοιχεία α και β τηρούνται υποχρεωτικά 
από τον Ειδικό Διαπραγματευτή, και είναι στη διάθεση της 
Επιτροπής Κεφαλαιαγοράς, για διάστημα πέντε ετών με¬ 
τά την παρέλευση του έτους έκδοσής τους. Η παραπάνω 
υποχρέωση ισχύει και στην περίπτωση παύσης της ειδι¬ 
κής διαπραγμάτευσης». 

Άρθρο 2 

Καταργούνται οι παράγραφοι 1 και 2 του άρθρου 9 της 
υπ’ αριθμ. 7Δ/182/25.1.2000 (ΦΕΚ Β/171/17.2.2000) από¬ 
φασης και οι παράγραφοι 3, 4, 5 λαμβάνουν νέα αρίθμη¬ 
ση 1, 2, 3 αντιστοίχως. 

Άρθρο 3 

Η ισχύς του άρθρου 2 της παρούσας απόφασης αρχίζει 
την 1" Ιουλίου 2005. 

Η παρούσα ισχύει από τη λήψη της. 

Από τις διατάξεις της παρούσας απόφασης δεν προκα- 
λείται δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ο Πρόεδρος 
ΑΛΕΞΙΟΣ Α. ΠΙΛΑΒΙΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




